โชคชัย เจริญสุข

โชคชัย เจริญสุข (เกิด 27 กรกฎาคม พ.ศ. 2516) ชื่อเล่น โชค เป็นนักแสดงและนักร้องชาวไทย เป็นที่รู้จักกับบทบาท "ฤกษ์ดี" จากละครเรื่อง อรุณสวัสดิ์ (2535)

**ประวัติ**
โชคชัยเกิดที่กรุงเทพ เป็นลูกชายคนโต มีน้องสาวอีก 2 คน เมื่ออายุได้ 3 ปี ย้ายไปอยู่ที่จังหวัดชัยนาท อาศัยอยู่กับคุณป้า คุณตาและคุณยาย ใช้ชีวิตต่อสู้ด้วยตัวเอง ทำงานเลี้ยงตัวเองมาตั้งแต่ยังเด็ก เขามักช่วยคุณป้าทำงานร้านอาหารที่กรุงเทพฯ โดยเข้ามากรุงเทพเย็นวันศุกร์ และกลับชัยนาทเย็นวันอาทิตย์ นอกจากนั้นเขายังทำงานหาเงินอื่นอย่างเช่น ขายหนังสือพิมพ์ เครื่องดื่ม ยาดม ลูกอม ที่ขนส่งหมอชิตเก่า เขาทำงานมาโดยตลอดโดยเข้ามากรุงเทพทำงานในวันวันหยุดเสาร์อาทิตย์ หลังจากจบชั้น ม.3 ได้เรียนต่อที่กรุงเทพฯ จบการศึกษาระดับ ปวช. ในสาขาช่างไฟฟ้า จากเทคโนโลยีกรุงเทพ
หลังจากนั้นเริ่มทำงานเต็มเวลา เริ่มจากเป็นช่างเครื่องเย็น ช่างประจำโรงแรม เซลล์ขายของ จนเข้าสู่วงการบันเทิงจากการทำงานเป็นพนักงานในหน้าที่บันทึกเทปและเสียงของบริษัทกันตนา โดยเริ่มแสดงในละครสั้นและละครต่าง ๆ ของบริษัท เช่น ละครสั้นรู้จักชีวิต (ภายหลังเปลี่ยนชื่อ เป็นบ้านนี้ไม่มีปัญหา) ยังเป็นพิธีกรภาคสนามในรายการ มนุษย์เจ้าปัญหา
และ โลกนี้สิพิสดาร แต่เริ่มเป็นที่รู้จักจากการเป็นนายแบบโฆษณา เช่น โฆษณา เซเว่น-อีเลฟเว่น สีซุปเปอร์โค้ท ฟิลม์สีฟูจิเอ็กซ์ตร้า ห้างเมอร์รี่คิงส์ สุราวีคเอนส์
จากนั้นโด่งดังจากบท ฤกษ์ดี ในละครเรื่อง อรุณสวัสดิ์ ที่ออกอากาศในปี พ.ศ. 2535 หลังจากนั้นมีละครตามมาเล่น จะไม่มีช่องว่างระหว่างเรา ยังได้ร่วมแสดงภาพยนตร์อย่าง เกิดอีกทีต้องมีเธอ นำแสดงโดยทัช ณ ตะกั่วทุ่ง และกุลสตรี ศิริพงษ์ปรีดา ในปี พ.ศ. 2538
เขายังเป็นนักร้องในค่ายอาร์เอส ออกอัลบั้มชุด โชค ในปี พ.ศ. 2537 มีเพลงดังอย่าง "หนีร้อน", "ข้างเดียว", "เข็ด" และ "ฆ่าเวลา" ยังร้องเพลงประกอบละครโทรทัศน์เรื่อง เหมือนคนละฟากฟ้า นำแสดงโดยวิลลี่ แมคอินทอชและจินตหรา สุขพัฒน์ นอกเหนือจากนั้น โชค ได้มีส่วนร่วมในการร้องเพลง RS Unplugged ในเพลง ไฟตกน้ำ ซึ่งต้นฉบับ ร้องโดย "ไฮแจ็ค" อีกด้วย
ปัจจุบันมีครอบครัว อยู่กับภรรยาและลูกเปิดร้านอาหารที่จังหวัดพระนครศรีอยุธยา ชื่อร้านเถ้าแก่ลาว เขากลับทำงานเพลงร่วมกับศิลปินอีกหลายคนในอัลบั้ม เดอะ สมอลล์ ดรีม โปรเจกต์

**ผลงานภาพยนตร์**
 ฮัลโหล ขอรบกวนหน่อยนะ (2536)- เกิดอีกทีต้องมีเธอ (2538) รับบท เชน
*ผู้หญิง 5 บาป (2545)-  ผีคนเป็น (2549) รับบท จรัล- ผีตุ๋มติ๋ม (2553)
*ผู้หญิง 5 บาป 2 (2553)- ม้ง สงครามวีรบุรุษ (2555) รับบท ร.อ. สิวะ- สยามยุทธ (2558) รับบท พระยาจันทบูร

**ละครโทรทัศน์**
 จะไม่มีช่องว่างระหว่างเรา (2535)- อรุณสวัสดิ์ (2535) รับบท ฤกษ์ดี- แม่นาคพระนคร (2539) รับบท มานพ- รักไร้อันดับ (2540)
*ทัดดาวบุษยา (2540) รับบท วิธูร- ดวงไฟในพายุ (2540)- จำเลยรัก (2541) รับบท ธวัชชัย
*ลูกสาวกำนัน (2541)- กรงเกียรติยศ (2541)- ดวงยิหวา (2541)- ฉลุย (2541)- เงาอโศก (2542) รับบท ตะวัน- เจ้าสาวข้างถนน (2542)
*ละครเทิดพระเกียรติ ชุด ใต้แสงตะวัน : ดวงประทีป (2542)- แก้วกินรี (2542) รับบท จะเด็ด- ตำรับรัก (2542)- ตามจับตามจีบ (2543)- มัสยา (2543) รับบท ชนัฎ- หนี้รัก (2544) รับบท ทักษิณ- ปิ่นไพร (2544)- ขอดเกล็ดมังกร (2544)- 5 คม (2545) - ผี! วิญญาณและความผูกพัน ตอน พ่อเพลงแม่เพลง (2546- มัจจุรีพักร้อน (2547)- มิตร ชัยบัญชา มายาชีวิต (2548)- หุบเขากินคน (2550) (รับเชิญ)- The Sixth Sense สื่อรักสัมผัสหัวใจ (2555)- ลูกผู้ชายหัวใจเข้ม (2557) รับบท นิธิ- จับกัง (ละครโทรทัศน์) (2558) รับบท อาชา- Med In Love รักเธอคุณหมอฝึกหัด (2560) รับบท พ่อต่อ- ลมไพรผูกรัก (2561) รับบท พี่เจิม ยอดเยี่ยม- เส้นสนกลรัก (2561) รับบท พี่เจิม ยอดเยี่ยม (รับเชิญ)- กล่อมรัก (2562)- คืนฝันลวง (2562)- ฟ้ามีตา ตอน ผู้ชายขายน้ำ (2562)- บ่วงนาคราช (2564)- รักนิรันดร์จันทรา รับบท อาทิตย์ (รับเชิญ) ช่อง 3 (2564)- มาเฟียเดอะซีรีส์ ปืนกลและคนเพี้ยน รับบท กฤษ จีเอ็มเอ็ม 25 (2565)- ซ่อนกลิ่น รับบท มิ่ง ช่อง 3 (2565)- สามีเงินผ่อน (รับเชิญ) อมรินทร์ทีวี (2565)- ในรอยทราย ช่อง 7 (2567)- Cooking Crush อาหารเป็นยังไงครับหมอ จีเอ็มเอ็ม 25,วีทีวี (2567)- สองทระนง ช่อง 7 (2567)

**คอนเสิร์ต**
 คอนเสิร์ต ประสานใจสู้ภัยเอดส์ (1 ธันวาคม 2536 - 19 กุมภาพันธ์ 2537)- คอนเสิร์ต Magic Dance คอนเสิร์ต ไฮแจ็คเต้นลวงตา (26 มีนาคม 2537) (รับเชิญ)- คอนเสิร์ต โชคชัย โลกดนตรี (2537)- คอนเสิร์ต อันปลั๊ก ดนตรีนอกเวลา (28 พฤษภาคม 2537)- คอนเสิร์ต Meeting Concert ตอน บุกเกาะอลเวง ร้องเพลงหน้าบาน (22 ตุลาคม 2537)- คอนเสิร์ต Meeting Concert ตอน นอกเครื่องแบบ...ซ่า (7 ตุลาคม 2538)

**อัลบั้ม**
 โชคชัย เจริญสุข ชุดแรก (มกราคม 2537)- รวมศิลปิน ชุด อาร์เอส อันปลั๊ก ดนตรีนอกเวลา (เมษายน 2537)- โชคชัย เจริญสุข ชุด OPEN CHOKE (มีนาคม 2545)- โชคชัย เจริญสุข เพลง Restart ชุด รวมศิลปิน The Small Dream Project (20 ตุลาคม 2554)

**อัลบั้มรวมเพลง**
 อาร์เอส คาราโอเกะ (2537)- รวมฮิตดาวแดง (2537-2538)- เหมือนคนละฟากฟ้า (มกราคม 2538)- RS HOT MIX (2538)- อาร์เอส เบสท์ ฮิต (2539)- 15 ปี อาร์เอส โปรโมชั่น (2539)- The Best Of RS UNPLUGGED ดนตรีนอกเวลา (2539)- RS Save hits (2540)- Big Bonus Big Jam (2541)- Love History Vol.1 (มีนาคม 2551)- Song Hits (2552)- Best Memory (2552)- Best Acoustica (2552)- Gold 1993-1994 (2552)- Love Memory (กรกฎาคม 2552)- Time Machine 1993-1994 (สิงหาคม 2552)- Love 1990-1999 (มกราคม 2554)- RS Best Collection Love Acoustic (กรกฎาคม 2554)- Acoustic In Love (กุมภาพันธ์ 2555)- คิดถึงจัง (มีนาคม 2555)- 50 Hit Story (มกราคม 2557)- 50 Hit Story ดังข้ามยุค (มีนาคม 2557)- 50 Hit Story ดังไม่เลิก (พฤษภาคม 2557)- Hit man (พฤษภาคม 2557)- 50 Hit Story ฮิตข้ามยุด (สิงหาคม 2557)- THE REPLAY (ธันวาคม 2558)

**พิธีกร**
 พ.ศ. 2533 โลกนี้สิพิสดาร ช่อง 3- พ.ศ. 2534 - พ.ศ. 2535 มนุษย์เจ้าปัญหา ช่อง 5

**ละครเวที**
 พ.ศ.2535	วัยอะเฟร่ด

**โฆษณา**
 เซเว่น-อีเลฟเว่น- สีซุปเปอร์โค้ท- ฟิลม์สีฟูจิเอ็กซ์ตร้า- ห้างเมอร์รี่คิงส์- สุราวีคเอนส์

**อ้างอิง**
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:บุคคลจากจังหวัดชัยนาท‎‎
หมวดหมู่:บุคคลจากกรุงเทพมหานคร‎‎
หมวดหมู่:ศิลปินสังกัดอาร์เอส
หมวดหมู่:นักแสดงละครโทรทัศน์ชาวไทย
หมวดหมู่:นักแสดงภาพยนตร์ชายชาวไทย